# Igilisi o se Gagana Faaopoopo (EAL): faamatalaga mo mātua ma tagata tausi

E a'oa'o i a’oga uma a le Malo i Vitoria Mataupu Aoaoina F-10. E faatulaga i nei mataupu vaega uma e a'oa'o ai tamaiti mai le Tausaga Fa’avae i le Tausaga 10.

I le Mataupu Aoaoina F-10 a Vitoria, e lua vaega mo aoaoga mo le mataupu Igilisi: o le Igilisi, ma le Igilisi o se Gagana Faaopoopo (EAL).

O le EAL e mo tamaiti aoga e tautatala i se isi gagana i le fale ma e manaomia le aoao o le gagana Igilisi ina ia manuia ai latou aoga. I le EAL, e aoao ai tamaiti i le Igilisi, ma e faaoga le Igilisi e aoao ai i autu ma anotusi o loo talanoaina i isi vaega o aoaoga. E eseese manaoga o aoaoga mai tamaiti aoga e tautatala i le Igilisi i le fale ma o le latou gagana muamua lea.

## Ala Taitasi o Mataupu Aoaoina a le EAL

E tolu ala o aoaoga a le EAL o loo faamatala i totonu o le mataupu o aoaoga mo tamaiti aoga o loo tauaveina le EAL, e fua i latou tausaga ma vasega:

* Ala A mo tamaiti aoga i le Tausaga Faavae i le Vasega 2
* Ala B mo tamaiti aoga i le Vasega 2 i le 8
* Ala C mo tamaiti aoga i le Vasega 7 i le 10.

O ala taitasi nei e faamatala ai mea e mafai ona fai e tamaiti i vaega eseese, e pei o le 'Mulimuli i faatonuga ma fesili tusitusia e faigofie.' E faasolosolo tamaiti i le va o ala ia a o latou a’oa’o i le gagana Igilisi.

**O le a le umi?**

E leai se taimi faatulagaina e tatau ai ona aoao ai pe taofi ai le aoaoga o le EAL a le tamaiti aoga. Ua iloa mai i suesuega le mafai ona oo atu i le 5 i le 7 tausaga, ma o isi taimi e oo i le 10 tausaga, e mafai ai ona aoao ai le tamaititi aoga a le aoga maualuga i le gagana faaleaoaoga. E tele vaega e fua ai poo le Igilisi po o le EAL le mataupu sili mo le tamaititi aoga. E manaomia e tamaiti aoga matutua o loo aoaoina le Igilisi se taimi telē atu e ausia ai le tulaga o le gagana faaleaoaoga e tatau ona tautala ai i le Igilisi e pei o lona gagana muamua.

O le aoaoina o le EAL, e tuuina atu ai se faavae malosi i tamaiti aoga e fesoasoani ai ina ia manuia vaega uma o latou aoaoga. E faatalanoa oe e le faiaoga o lou alo pe a sauni lou alo e faasolo mai le EAL i le Igilisi. O le galulue faatasi e mafai ona mafaufau ai i auala sili e mafai ona faaauau ai le aoaoga o le gagana Igilisi o lou alo.

**Ala o Galuega**

E maua fo’i i le Fuafuaga o Suesuega mo le Tusi Pasi o Aoaoga a Vitoria (VCE) i le Vasega 11 ma le 12 mataupu o le EAL ma le Igilisi. E tutusa avanoa o tamaiti aoga ua maea le VCE EAL ma le tamaititi aoga ua maea le Igilisi VCE e auai ai i Iunivesite i Ausetalia pe filifili foi se isi ala o galuega poo aoaoga.

**Ripoti o tamaiti EAL**

E te mauaina se ripoti o le gasologa o le aoaoga o lou alo i latou ala o mataupu o aoaoga i le Iuni po o le Tesema i tausaga uma. E aofia i le ripoti a le EAL vaega o le gagana e tolu nei: Tautala ma le Faalogologo, Faitauina ma le Tilotilo ma le Tusitusi. E faatulaga pei o le ripoti o le Igilisi. E ono iai faamatalaga faaopoopo i le ripoti, faataitaiga, ni galuega o loo lelei ona faatino e lou alo po o galuega e manaomia ai se fesoasoani faaopoopo.